CELEX: 32018R0610
Language: sl
Date: 2018-04-19 00:00:00
Title: Izvedbena uredba Komisije (EU) 2018/610 z dne 19. aprila 2018 o določitvi najnižje prodajne cene za posneto mleko v prahu za devetnajsti delni razpis v okviru razpisnega postopka, odprtega z Izvedbeno uredbo (EU) 2016/2080

20.4.2018   
            
            
               SL
            
            
               Uradni list Evropske unije
            
            
               L 101/69
            
         IZVEDBENA UREDBA KOMISIJE (EU) 2018/610
   z dne 19. aprila 2018
   o določitvi najnižje prodajne cene za posneto mleko v prahu za devetnajsti delni razpis v okviru razpisnega postopka, odprtega z Izvedbeno uredbo (EU) 2016/2080
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),
   ob upoštevanju Izvedbene uredbe Komisije (EU) 2016/1240 z dne 18. maja 2016 o pravilih za uporabo Uredbe (EU) št. 1308/2013 Evropskega parlamenta in Sveta glede javne intervencije in pomoči za zasebno skladiščenje (2) ter zlasti člena 32 Uredbe,
   ob upoštevanju naslednjega:
   
               (1)
            
            
               Z Izvedbeno uredbo Komisije (EU) 2016/2080 (3) se je začela prodaja posnetega mleka v prahu z razpisnim postopkom.
            
         
               (2)
            
            
               Glede na ponudbe, predložene za devetnajsti delni razpis, je treba določiti najnižjo prodajno ceno.
            
         
               (3)
            
            
               Upravljalni odbor za skupno ureditev kmetijskih trgov ni podal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Za devetnajsti delni razpis za prodajo posnetega mleka v prahu v okviru razpisnega postopka, odprtega z Izvedbeno uredbo (EU) 2016/2080, katerega rok za predložitev ponudb je potekel 17. aprila 2018, znaša najnižja prodajna cena 105,10 EUR/100 kg.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. aprila 2018
      
         
            Za Komisijo
         
         
            V imenu predsednika
         
         Jerzy PLEWA
         
            Generalni direktor
         
         
            Generalni direktorat za kmetijstvo in razvoj odeželja
         
      
   
   
      (1)  UL L 347, 20.12.2013, str. 671.
   
      (2)  UL L 206, 30.7.2016, str. 71.
   
      (3)  Izvedbena uredba Komisije (EU) 2016/2080 z dne 25. novembra 2016 o začetku prodaje posnetega mleka v prahu z razpisnim postopkom (UL L 321, 29.11.2016, str. 45).